JEGYZŐKÖNYVI  KIVONAT
a képviselő-testület 2010. július 20-ai rendkívüli nyílt üléséről

H A T Á R O Z A T
373/2010.(VII.20.) Ökt. h.
A képviselő-testület „a 162647 hrsz-ú ingatlan tárgyában a Gamma Kft-vel kötött adásvételi szerződés teljesítése” című előterjesztést zárt ülésen tárgyalja.
(A testület a határozatot 16 szavazattal, 5 ellenszavazattal, 1 tartózkodás mellett elfogadta.)

H A T Á R O Z A T
374/2010.(VII.20.) Ökt. h.
A képviselő-testület 2010. július 20-ai rendkívüli ülésén napirendre tűzi:
Napirend:
1.)	Szociális ügyekben keletkezett fellebbezések I-II.
(Ötv. alapján zárt ülésen tárgyalandó)
2.)	Javaslat a Helyi Választási Bizottság tagjainak és póttagjainak megválasztására
(Ötv. alapján zárt ülésen tárgyalandó)
3.)	A 162647 hrsz-ú ingatlan tárgyában a Gamma Kft-vel kötött adásvételi szerződés teljesítése
(Ötv. alapján zárt ülésen tárgyalható)
4.)	Határozathozatal a Forrásház tárgyú Európai Uniós pályázat megvalósításának előkészítésére
5.)	Esztergom, Árok u. 44. sz. alatti ingatlan értékesítése
6.)	Wekerletelep közterületeinek elnevezése
7.)	Beszámoló a Kispest Városfejlesztési és Üzemeltetési Kft. működéséről
(2010. január 1. – 2010.  június 30.)
8.)	Bp. XIX. ker. Vásár tér 1. és Vásár tér 2. szám alatti 132-132 m2 alapterületű közterület használatba adása
9.)	Egyesített Bölcsődék férőhely bővítés
10.)	Fővárosi Szociális Közalapítvány pályázati önrész
11.)	A Kispesti Egészségügyi Intézet részére 1 db teljes test denzitométer beszerzése bérlési konstrukcióban
(A testület a határozatot 17 szavazattal, 0 ellenszavazattal, 5 tartózkodás mellett elfogadta.)

A napirend 1-3. pontjai zárt ülés keretében került megtárgyalásra

A NAPIREND NEGYEDIK PONTJA
Határozathozatal a Forrásház tárgyú Európai Uniós pályázat megvalósításának előkészítésére

H A T Á R O Z A T
411/2010.(VII.20.) Ökt. h.
A képviselő-testület megbízza a Kispest Kft-t a Kispesti Pszichocentrum (Forrásház Gondozási Központ) című, KMOP-4.5.2/B-2f-2009-0002 kódszámú pályázat megvalósításához kapcsolódó előkészítési munkák elvégzésével.
Határidő:	2010. július 20.
Felelős:	polgármester
(A testület a határozatot 17 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
412/2010.(VII.20.) Ökt. h.
A képviselő-testület felkéri a polgármestert, hogy a Kispesti Pszichocentrum (Forrásház Gondozási Központ) című, KMOP-4.5.2/B-2f-2009-0002 kódszámú pályázat projekt menedzseri feladataira kötendő együttműködési megállapodás tervezetét a 2010. szeptemberi ülésre készíttesse elő.
Határidő:	2010. szeptember 21.
Felelős:	polgármester
(A testület a határozatot 16 szavazattal, 0 ellenszavazattal, 0 tartózkodás mellett elfogadta.)

A NAPIREND ÖTÖDIK PONTJA
Esztergom, Árok u. 44. sz. alatti ingatlan értékesítése

H A T Á R O Z A T
413/2010.(VII.20.) Ökt. h.
A képviselő-testület az arra vonatkozó javaslatot, hogy hatalmazzák fel a polgármestert arra, hogy a Budapest Főváros XIX. ker. Kispest Önkormányzata (1195  Budapest, Városház tér 18-20.), illetve Esztergom Város Önkormányzata (2500 Esztergom, Széchényi tér 1.) szerződő felek között létrejövő kisajátítást helyettesítő adásvételi szerződést aláírja, 0 szavazattal, 12 ellenszavazattal, 6 tartózkodás mellett elvetette.

H A T Á R O Z A T
414/2010.(VII.20.) Ökt. h.
A képviselő-testület Esztergom város adásvételi szerződés-tervezetét az Esztergom Árok u. 44. sz. alatti önkormányzati ingatlan értékesítésével kapcsolatban elutasítja, az abban foglalt részletfizetési feltételeket nem fogadja el. A képviselő-testület visszavonja az Esztergom, Árok u. 44. sz. alatti önkormányzati ingatlan értékesítésére vonatkozó 466/2009.(VII.16.) sz. Ökt. határozatát.
Határidő:	azonnal
(A testület a határozatot 19 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
415/2010.(VII.20.) Ökt. h.
A képviselő-testület felkéri a polgármestert, hogy az adásvételi szerződés-tervezet elutasításáról, valamint a 466/2009.(VII.16.) sz. határozat visszavonásáról szóló testületi döntésről Esztergom várost értesítse.
Határidő:	azonnal
Felelős:	polgármester
(A testület a határozatot 19 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
416/2010.(VII.20.) Ökt. h.
A képviselő-testület úgy dönt, hogy a telek paramétereinek, valamint a környezet rendezési terv szerinti várható beruházásából származó becsült értékének figyelembe vételével nyitott marad az ingatlan érétkesítésére, hasznosítására.
(A testület a határozatot 16 szavazattal, 0 ellenszavazattal, 2 tartózkodás mellett elfogadta.)

A NAPIREND HATODIK PONTJA
Wekerletelep közterületeinek elnevezése

H A T Á R O Z A T
417/2010.(VII.20.) Ökt. h.
A képviselő-testület a Thököly utca – Zalaegerszeg utca kereszteződésében kialakult sokszög alaprajzú teret „Eperfa tér”-nek nevezi el.
(A testület a határozatot 19 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
418/2010.(VII.20.) Ökt. h.
A képviselő-testület a Thököly utca – Esze Tamás utca kereszteződésében kialakult sokszög alaprajzú teret „Hársfavirág tér”-nek nevezi el.
(A testület a határozatot 18 szavazattal, 0 ellenszavazattal, 0 tartózkodás mellett elfogadta.)

A NAPIREND HETEDIK PONTJA
Beszámoló a Kispest Városfejlesztési és Üzemeltetési Kft. működéséről (2010. január 1. – 2010.  június 30.)

H A T Á R O Z A T
419/2010.(VII.20.) Ökt. h.
A képviselő-testület elfogadja a Kispest Kft. 2010. I. félévi beszámolóját a Kispest Kft. tevékenységéről, illetve a „Wekerle ahol értéket őriz az idő” című Európa Uniós pályázat helyzetéről. 
(A testület a határozatot 16 szavazattal, 0 ellenszavazattal, 2 tartózkodás mellett elfogadta.)

A NAPIREND NYOLCADIK PONTJA
Bp. XIX. ker. Vásár tér 1. és Vásár tér 2. szám alatti 132-132 m2 alapterületű közterület használatba adása

H A T Á R O Z A T
420/2010.(VII.20.) Ökt. h.
A képviselő-testület úgy dönt, hogy használatba adja Ács Imre részére a Budapest, XIX., Vásár tér 1. sz. (Hrsz.: 167748) előtti 132 m2 alapterületű közterületet gondozás és ápolás fejében 4 233 Ft + ÁFA, összesen  5 291 Ft/hó területhasználati díjért további öt év határozott időtartamra.
(A testület a határozatot 19 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
421/2010.(VII.20.) Ökt. h.
A képviselő-testület úgy dönt, hogy használatba adja Pónusné Sarró Mária részére a Budapest, XIX., Vásár tér 2. sz. (Hrsz.: 167747) előtti 132 m2 alapterületű közterületet gondozás és ápolás fejében 4 233 Ft + ÁFA, összesen  5 291 Ft/hó területhasználati díjért további öt év határozott időtartamra.
(A testület a határozatot 20 szavazattal, 0 ellenszavazattal, 0 tartózkodás mellett elfogadta.)

A NAPIREND KILENCEDIK PONTJA
Egyesített Bölcsődék férőhely bővítés

H A T Á R O Z A T
422/2010.(VII.20.) Ökt. h.
A képviselő-testület engedélyezi, hogy az Egyesített Bölcsődék Bokréta Bölcsődéjében (1191 Budapest, Berzsenyi u. 4.) a növekvő csoportszám miatt az álláshelyek száma 2 fővel, 2 gondozónői státusszal növekedjen. 
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
423/2010.(VII.20.) Ökt. h.
A képviselő-testület engedélyezi, hogy az Egyesített Bölcsődék egyes tanintézményeiben bővítse a kiegészítő szolgáltatásait:
Bokréta Bölcsődében	(1191 Bp., Berzsenyi u. 4.)		gyermekfelügyelettel,
Gyöngyszem Bölcsődében	(1195 Bp., Zrínyi u. 4.)		gyermekfelügyelettel,
Harangvirág Bölcsődében	(1194 Bp., Zalaegerszeg u. 158.)	gyermekfelügyelettel,
Csillagfény Bölcsődében	(1191 Bp., Eötvös u. 11.		játszócsoporttal.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
424/2010.(VII.20.) Ökt. h.
A képviselő-testület felkéri a polgármestert, hogy a 2010. szeptemberi képviselő-testületi ülésre kerüljön benyújtásra az Egyesített Bölcsődék Alapító Okiratának és SZMSZ-ének módosítása.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

A NAPIREND TIZEDIK PONTJA
Fővárosi Szociális Közalapítvány pályázati önrész

H A T Á R O Z A T
425/2010.(VII.20.) Ökt. h.
A képviselő-testület a Kispest Biztonságáért Közösségi Jóléti Egyesület által a hátrányos helyzetű emberek segítését támogató pályázatán való részvételét támogatja, sikeres pályázat esetén biztosítja a 2010., 2011. és 2012-es évben a 120 000 Ft önrész folyósítását a Kispesti Önkormányzat költségvetésének terhére.
Határidő:	2010. december 31.
Felelős:	polgármester
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENEGYEDIK PONTJA
Kispesti Egészségügyi Intézet részére 1 db teljes test denzitométer beszerzése bérlési konstrukcióban

H A T Á R O Z A T
426/2010.(VII.20.) Ökt. h.
A képviselő-testület hozzájárul három éves bérleti szerződéses konstrukcióban közbeszerzési eljárás lefolytatása mellett a teljes test denzitométer beszerzéséhez.
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

NAPIREND UTÁN
A 162647 hrsz-ú ingatlan tárgyában a Gamma Kft-vel kötött adásvételi szerződés teljesítése

H A T Á R O Z A T
427/2010.(VII.20.) Ökt. h.
A képviselő-testület egyetért Mihály András javaslatával, miszerint egy tárgyaló delegációt állítsanak fel, és a tárgyalásokról készüljön jegyzőkönyv, mely e tárgyban később a képviselő-testületi előterjesztés része legyen.
(A testület a határozatot 15 szavazattal, 2 ellenszavazattal, 3 tartózkodás mellett elfogadta.)

H A T Á R O Z A T
428/2010.(VII.20.) Ökt. h.
A képviselő-testület a GAMMA Real Estate Korlátolt Felelősségű Társasággal (1056 Budapest, Váci u. 81.) folytatandó tárgyalásokra vonatkozó delegáció tagjainak az alábbi személyeket választja meg:
Gajda Péter	polgármester
Eördögh Gábor	alpolgármester
Szemők Gábor	a tulajdonosi bizottság elnöke
Mihály András	képviselő
dr. Béja Julianna	a jogi iroda vezetője
Lászlóné Mester Zsuzsa	a pénzügyi és gazdasági iroda vezetője.
(A testület a határozatot 14 szavazattal, 2 ellenszavazattal, 3 tartózkodás mellett elfogadta.)

kmf.

Gajda Péter			dr. Istvánfi Sándor
                                              polgármester			        jegyző